
BISHITA OFICIAL DI PROME MINISTER NA DOW 


Diaranson Prome Minister Evelyn Wever-Croes, kende 
ta encarga cu e Ministerio di Infrastructura a bishita e 
departamento DOW pa saluda y conoce e empleadonan. DOW 
ta un organisacion grandi cu ta importante pa e desaroyo di 
Aruba, specialmente den e aspecto di infrastructura. Na e 
occasion, Prome Minister a scucha di e empleadonan pa haya 
sa kico ta locual nan ta mira of sinti cu Gobierno por yuda den 
dje. 


“Awor cu ta fin di afia y ainda tin hopi trabou cu tin cu wordo 
haci, ta importante pa tende kico ta e necesidadnan. Despues 
di a scucha di e empleadonan, mi tin tur confiansa cu por logra 
e metanan cu tin riba e tereno di infrastructura y desaroyo di 
nos Pais”, Prome Minister a expresa. 


Segun Director di DOW Marlon Croes, e bishita di Minister 
Presidente tabata importante pa haya sa su pensamento, pa di 
e forma aki por duna contenido na e maneho cu e ta bay hiba. 
E bishita tabata productivo y empleadonan ta sinti mas motiva 
pa sigui traha pa hiba Aruba dilanti. 

Prome Minister Evelyn Wever-Croes: 
Durante otorgamento di premio di poder di hubentud: 


“FIHA BO META, PREPARA BO MES, SIGUI 
DETERMINA PA LOGRA BO META” 


Prome Minister Evelyn Wever-Croes cu a considera un gran 
honor di a representa colega Minister di Asuntonan Socia, 
Minister Glenbert Croes na e anochi di otorgamento di premio 
di Poder di Hubentud. Poder di Hubentud ta e proyecto cu ta 
para keto y reconoce nos hobennan pa trabounan y talentonan 
cu ta destaca den nan y alabes inspira otronan cu ne. 

Ta un gran orguyo cada biaha, Prome Minister a expresa, 
pa mira kico poder di hubentud ta trece na luz di dia y ilustra 
e trabou, esfuerso y talento di nos hobennan riba diferente 
tereno. 


“Mi ta gradici e comision encarga pa cada aña inspira nos 
hobennan pa participa y saca e miho for di nan. Tambe danki 
na mayornan pa stimula e hobennan pa logra cosnan grandi 
den comunidad. Si no ta pa e sosten ey, nos hobennan no 
lo por ta logranando tur locual cu nan ta logrando”, Prome 
Minister a expresa. 





Na e occasion, Prome Minister a dedica algun bunita palabra 
na e hobennan presente, cu extra enoke riba hobennan mucha 
muhe bisando: “No laga niun hende pone bo pensa cu pasobra 
bo ta hende muhe bo no por logra algo. Como e prome Minister 
President femenino na Aruba, nunca mi a pensa ora mi tabata 
hoben cu mi lo a yega na unda cu mi ta awe. E tempo ey mi 
atencion no tabata na politica, e tabata na cosnan similar cu 
boso hobennan gusta manera estudio y deporte. Sinembargo 
ora cu nan a acerca mi pa drenta politica, mi a sinti cu mi lo 
kier haci diferencia na Aruba. Mi a sinti mi tabata prepara p'e 
pasobra ya mi a caba scol, mi a traha basta aña caba, mi a 
logra locual mi kier a logra riba cierto tereno y mi a pensa cu 
mi tabata prepara p'e, p'esey mi a asumi e reto. Ohala cu mi 
por inspira tur mucha muhe aki na Aruba cu kico cu bo hinca 
den bo cabes y bo ta determina y traha p'e, bo ta logr'e .Mi ta 
e prome hende muhe cu a bira Prome Minister di Aruba pero 
mi no lo ta e ultimo”. 





E conseho na tur hoben cu Prome Minister a laga atras ta: 
aspira, soña y pensa riba kico bo kier bira. Imagina bo den 
e rol ey y prepara bo mes den locual bo curason ta bati p'e y 
hunto cu determinacion bo ta logra. Danki na tur hoben, mayor 
y organisacion pa e proyecto bunita aki y ohala aki un paar di 
aña por mira e caranan aki ta haci cosnan grandi pa Aruba”. 











Informacion di Gobierno transparente! 












MINISTER DI FINANSA, ASUNTONAN ECONOMICO Y CULTURA 4/ 

MINISTER XIOMARA MADURO 





Siman pasa Diabierna Conseho di 
Minister a ricibi e buki 'E arte di Padú 
Lampe' for di su autor Stan Kuiperi y 
Padú su yiu Vivian Lampe di Fundacion 
pa Promove Cultura na Honor di Padú 
Lampe. 


Padú tabata un hende multifacetico 
conoci pa su musica, pero Padú a dedica 
tambe na literatura y arte. E buki aki ta 
contene un coleccion di cuadra pinta 
pa Padú den cual por aprecia pintura di 
Paisahe di Aruba, Cas Tipico di Aruba, 
Pintura abstracto y hopi mas. Minister 
di Cultura Xiomara Maduro ta gradici sr 
Kuiperi y Fundacion pa un bunita buki cu 
ta conserva e arte di Padú como parti di 
e herencia cultural di Aruba. 

DIABIERNA AWOR DEPARTAMENTO DI 
IMPUESTO TA CERA PARTI MERDIA 


Departamento di Impuesto ta participa 
cu diabierna awor, dia 4 di december 
2020, e oficina principal na Camacuri 
como tambe nan oficina na MFA Noord, 
MFA Paradera, MFA Santa Cruz, y MFA 
Savaneta lo ta cera parti merdia en 
conexion cu reflexion interno pa cu Dia 
di Belasting. 














Esaki ta nifica cu diabierna awor lo brinda 
servicio na publico di 7:45 te cu 11:30 di 
mainta. 


Departamento di Impuesto ta pidi su 
clientenan pa tuma nota die participacion 
aki pa evita cualkier inconveniencia. 
Dialuna, dia 7 di december 2020, 
Departamento di Impuesto ta habri 
bek y tur servicio lo continua manera 
custumber. 


BALU RIME 


DOCUMENTACION DI NOS PILARNAN CULTURAL 


E prome documentacion na Papiamento di 
nos Pilarnan Cultural 


* DE WIT & VAN DORP 
DAKOTA, PLAYA Y SAN NICOLAAS 


* PLAZA BOOKSHOP 
* CAS DI CULTURA 


* UNOCA 


PRIJS: AFL. 5 








Departamento di Asunto Social: 


AIAPIAAI 





“Aruba lo bira dia den, dia afo, hopi mas special como pais na 
e momento cu nos ta duna nos muchanan special e balor, e 
inclusion, e respet, e carifio, e amor y oportunidad cu nan tur 
merece .....” ta parti di palabranan di minister G. Croes durante 
su observacion di e Dia Internacional di Persona cu Limitacion 
di 2020 (Video Plataforma di Persona cu Limitacion(PPL) — 
Dedicacion na Dia Internacional di Persona cu Limitacion 
2020). 


Tur afia, riba 3 didecember, mundo ta observa dia Internacional 
di Persona cu Limitacion (PcL). E aña aki, e pandemia COVID-19 
a crea un situacion mundial sin precedente y a pone cu 2020 lo 
keda marca den nos buki di historia como e afia cu populacion 
mundial a wordo afecta severamente riba tur nivel di salud, 
incluyendo salud social-economico y emocional. Pa es motibo 
Nacionnan Uni (NU) a declara pa e afia aki e siguiente tema 
pa Dia Internacional di Persona cu Limitacion: ‘REconstrui 
Miho: un mundo post COVID-19 cu ta inclusivo, accesibel y 
sostenibel, pa y cu e Persona cu Limitacion’ (‘Building Back 
Better: Towards an inclusive, accessible and sustainable post 
COVID-19 world by, for and with persons with disabilities’). 


Rond mundo, hasta boudi circunstancianan ‘normal’, e situacion 
di bida pa e Persona cu Limitacion por lo general ta menos 
faborabel. Door di nan limitacion nan ta wordo considera un 
grupo di sociedad cu ta vulnerabel. Hopi biaha nan situacion 
di salud ta relativamente menos bon, nan nivel di educacion ta 
mas abou, nan participacion den mercado laboral ta menos y pa 
e motibo aki nan capacidad economico tambe ta relativamente 
poco. Pues, e crisis mundial COVID-19 a empeora e estado di 
vulnerabilidad pre-existente di e Personanan cu Limitacion y a 
haci nan un di e gruponan mas afecta. 


Na Aruba Ministerio di Asunto Social y Labor y Departamento 
di Asunto Social ta felicita y gradici tur mucha, hoben y 

adulto special, famianan, instancianan cu ta sirbi interes 
di Personanan cu Limitacion, Plataforma pa Persona cu 
Limitacion y comunidad henter riba e Dia Internacional pa 
Persona cu Limitacion. Na mes momento ta urgi tur esunnnan 
cu ta mas cerca di e Persona cu Limitacion, sea si e ta chikito 
of grandi, pa mas ainda sigui conecta cu nan, uzando cualkier 
medio disponibel, sigui vigila nan salud y bienestar, sigui 
saca nan di isolacion y stimula nan participacion den e bida 
social dinamico di tur dia. Door di inclusion di esunnan mas 
vulnerabel Aruba lo logra un recuperacion di COVID-19 cu lo 
sirbi tur hende igual, mas y miho y asina hunto cu tur partner, 
tambe lo contribui na 'construi bek y miho' un bienestar pa un 
y tur. Pabien Aruba y feliz dia! 

DEPARTAMENTO DI REGISTRO CIVIL Y CENSO 
DEN COOPERACION ESTRECHO CU ARUBA 
BANK Y CARIBBEAN MERCANTILE BANK TA 
LANSA PROYECTO PILOTO PA ASINA BRINDA 
SOLUCION DIGITAL NA CLIENTE BANCARIO PA 
CU PAPEL DI AFL 5,00 








Aproximadamente 12000 cliente mensualmente ta bishita 
Registro Civil y Censo of uno di e Oficinanan auxiliar di 
Gobierno (HBK), pa busca un “documento oficial di prueba di 
residencia" miho conoci como e "Papel di cinco florin". 


E grupo mas grandi den esaki ta e grupo cu mester esaki pa 
Banco. Registro Civil y Censo den esfuerso pa haci e proceso di 
obtencion di e documento mas facil y pa mehora e experiencia 
di e cliente, a lidera un esfuerso di innovacion den estrecho 
cooperacion cu e banconan cu a opta pa haci esaki. 


Cu miras pa garantisa e privacidad y siguridad di e datos di su 
clientenan, Censo, Aruba Bank y CMB a culmina e esfuerso 
exitosamente y ta programa pa start sali cu e iniciativa dia 1 
december 2020. Riba e fecha aki tur cliente di Aruba Bank y 
Caribbean Mercantile Bank lo tin e opcion di duna autorisacion 
na nan banco pa pidi un copia digital di e documento di cinco 
(5) florin, sin tin nodo di bay Censo of HBK mas. 


Cada banco menciona ariba lo guia su clientenan e manera 


pa por inicia nan solicitud pa nan por disfruta di e servicio 
aki. Censo y su team ta expresa satisfaccion cu e resultado 
di e colaboración cu Aruba Bank y CMB y ta satisfecho cu 
awor miles di cliente tin un opcion digital. Esaki ta un iniciativa 
mas y semper unda cu por, lo sigui digitalisa procesonan y 
proceduranan pa yuda mehora e experiencia general di e 
cliente. 





MINISTER DANGUI ODUBER 

Minister Dangui Oduber: 
Un futuro briyante ta spera San Nicolas 


E PROYECTO BABY BEACH TA E COMIENSO 














Diamars atardi Minister di Turismo Sr. Dangui Oduber a acudi 
na Baby Beach pa oficialmente duna inicio na e comienso di 
construccion di e proyecto di Baby Beach Promenade. Esaki a 
sosode den un ceremonia caminda e mandatario a expresa e 
importancia cu e proyecto aki tin pa e area di Baby Beach y su 
futuro desaroyonan economico pa San Nicolas. 


Ainda por corda cu afia pasa na luna di november tabata tin e 
groundbreaking di e proyecto di Baby Beach. E espectativanan 
tabata halto y e tempo ey e proyecto tabata encera cu lo a 
amplia e beach haciendo esaki mas grandi door di yena e 
area cu mas santo blanco. Lo a percura pa crea mas area di 
parkeo, mehora e infrastructura, percura pa tin landscaping, 
contruccion di bafionan publico, construccion di Kioskonan y 
construccion di un restaurant di calidad. E proyecto original 
tabata un bunita proyecto cu lo tabata un balor agrega pa San 
Nicolas. E proyecto lo a crea empleo y stimula e economia di 
San Nicolas. 


Sinembargo na comienso di afia 2020 Aruba a haye confronta 
cu un pandemia mundial y debi na esaki e proyecto no por sigui 
manera e tabata planea. E proyecto no tabata por a wordo 
financia mas manera tabata planea. Esey a haci cu mester 
a haci un re-disefio y trece cambion na e proyecto aki, na un 
manera creativo a busca e fondonan necesario pa asina aki e 
proyecto por a continua asina e Minister Oduber a trece dilanti. 


Minister Dangui Oduber a menciona cue contento cue proyecto 
di Baby Beach ta continua apesar di tur e retonan, obstaculo y 
problemanan financiero ocaciona pa COVID-19. Na un manera 
creativo a percura pa busca e fondonan pa asina e proyecto 
aki por continua. E proyecto aki ta planea por wordo entrega 
na afia 2021. Esaki ta hopi importante pa e desaroyo integral 
cu Gobierno tin pa San Nicolas. 


Minister a menciona cu percura caba pa drecha e 2 piernan na 
Rodgers Beach cu ta wordo hopi bishita. Tin hopi interes den e 
desaroyo di San Nicolas, recientemente a haya presentacion 
di un grupo cu ta interesa pa bin cu un boutique hotel na 
San Nicolas, esaki sigur ta cuadra cu e maneho di Gobierno 
caminda ta trece hotelnan chikito pero di calidad, Minister 
Oduber ta spera cu esaki por keda concretisa. 


Por mira varios inversionnan importante tumando lugar den e 
sector turistico. Esaki ta muestra cu sector priva tin confiansa 
den nos paiz, nos economia y den e maneho di Gobierno. Hyatt 
a haci un inversion di 15 miyon dollar den un swimming pool 
pa adulto, tambe Divi Tamarijn a haci un renobacion di nan 
cambernan, otro inversion cuantioso. Segun Minister Dangui 
Oduber tur esaki nan ta desaroyonan positivo cu ta crea un 
spinoff effect den nos economia creando empleo. 


E proyecto aki ta comienso di un futuro briyante pa e desaroyo 
economico y turistico pa San Nicolas. 

Si bo haci 
uzo di 


alcohol, 
corda = 

riba bo 

#amigodidi 





No inverti den alcohol, 
tabaco of droga. Inverti den 
bo famia y salud 





NO HUMA 
EVITA ALCOHOL 


pa combati covid-19 








No 
huma 


No 
uza 
droga 


Evita 
uzo di 
alcohol 





Sey 

CENSO TA INFORMA/ RECORDA LO SIGUIENTE: 


Por fabor tuma na cuenta cu e fechanan stipula pa e 
gruponan: 

1. Di 1 december pa 11 december 2020, solamente pa e 
grupo 60 plussers, cual nan rijbewijs a caduca por haci un cita 
pa renovacion di nan rijbewijs na e manera indica akibou. Pa 
esnan di edad avanza cu no tin abilidad digital, por yama nos 
na Censo entre 09:00 cu 11:00 or of 14:00 y 16:00 or pa nos 
por haci e afspraak aki pa e persona. 


Rekesito: Mester bin personalmente y trece: 

Li Afl 50,00 (cash of swipe) 

w Bo rijbewijs cu a caduca. 

© Carta di Dokter pa personanan di 65 anja bai ariba y si 
ta trata di renobacion di rijbewijs Categoria B-E, C, D . 

. Por cumpra e documento aki na postkantoor pa Afl 8,00. 
Despues mester hiba esaki pa bo dokter di cas. Dokter di cas 
ta cobra pa yena esaki. E documento aki pa ley ta valido pa 3 
siman despues cu dokter firma esaki. 


2 Di 14 december pa 18 december 2020, solamente pa e 
grupo cu a pasa nan examen pero cual NO a haya oportunidad 
pa saka nan caarchi di rijbewijs ainda. Nan lo por haci afspraak 
na e manera indica akibou. 





Rekesito: Mester bin personalmente y trece: 
. AfI 50,00 (cash of swipe) 
Li Un ID of paspoort valido 


. Declaracion di Polis cu bo a pasa examen cu exito 
(Rijvaardigheidsverkiaring) 
. Carta di Dokter cu bo a usa dia bo a pasa bo examen 


3. Di 21 december 2020 en adelante lo atende publico en 
general cu nan rijbewijs a caduca, of lo caduca pronto of cu a 
pasa nan examen cu exito. 

Rekesito:Mester bin personalmente y trece: 

Li Afl 50,00 (cash of swipe) 

$ Bo rijbewijs cu a caduca. 

Li Carta di Dokter pa personanan di 65 anja bai ariba y si 
ta trata di renobacion di rijbewijs Categoria B-E, C, D. 

. Por cumpra e documento aki na postkantoor pa Afl 8,00. 


Despues mester hiba esaki pa bo dokter di cas. Dokter di cas 
ta cobra pa yena esaki. E documento aki pa ley ta valido pa 3 
siman despues cu dokter firma esaki. 


Afspraaknan ta habri riba nos website www.censo.aw/afspraak 
maken/ documenten en inlichtingen/aanvragen-rijbewijs. 


Por fabor, corda atene bo mes na e fechanan ariba indica 
pa cu e gruponan ora di haci bo afspraak, paso esaki ta e 
secuencia di gruponan cu lo wordo atendi prome como 
prioridad. 


Pa mas informacion, acudi riba nos website www.censo.aw/ 
Producten en diensten/Rijbewijs. 


Con nos departamento lo procesa e retraso 

Manera indica ariba nos lo cuminsa cu e grupo vulnerabel 
prome. Despues nos lo atende cu e grupo cu a pasa examen 
pero ainda no tin ningun caarchi Rijbewijs den nan poder. 
Esaki pa duna Bureau Examen Rijbewijs tempo pa registra e 
resultadonan di e examennan den e sistema nobo. Despues lo 
sigui cu tur cliente cu nan rijbewijs a caduca. 


Pa casonan extraordinario: 

1: p.e. viahe pa exterior cu urgencia, por manda un mail na 
info@censo.aw. 

4 Tambe pa e grupo cual nan rijbewijs a caduca y esaki ta 
den pasa un afia for di e fecha cu e la caduca, por fabor tuma 
contacto di biaha cu info@censo.aw pa nos por dunabo un 
fecha pa renoba esaki mas pronto posibel. 


Tin por lo menos un retraso di 4000 pa 5000 rijbewijs cu a 
caduca y no por a wordo renoba ainda. Censo lo trata di 
recupera di e retraso aki mas liher posibel. Ta calcula cu den 
dos luna di tempo nos lo por logra esaki. Ta pidi cooperacion di 
tur hende y den un corto tempo tur hende por tin nan Rijbewijs 
Arubano na ordo. Na principio por ta cu bo persona lo tin cu 
warda un tiki mas largo pa haya cita. 

Si bo rijbewijs no a caduca ainda, porfabor duna otronan cu si 
nan rijbewijs a caduca caba chens di haya nan afspraak. 

CRISIS TEAM EVALUANDO REINTRODUCION 
DI MEDIDANAN SI CASONAN POSITIVO DI 
COVID-19 SIGUI SUBI 


Na e momentonan aki cu casonan positivo di Covid-19 ta 
aumentando, Crisis Team di Gobierno ta evaluando e situacion 
di hopi serca. E siman aki casonan a subi di 7 caso riba dialuna 
pa 26 caso positivo diamars y diaranzon a registra un total di 
30 caso positivo nobo na Aruba. 


Total di casonan activo awor a bira 139. Si pa algun dia mas 
e casonan sigui aumenta Crisis Team lo tin pa tuma pasonan 
necesario pa reduci e plamamento di e virus y proteha 
comunidad. Lamentablemente ainda tin hopi hende ta pone 


nan mes na riesgo pa haya e virus y despues ta sigui plama 
esaki. Tanten cu no tin vacuna ta medidanan drastico so por 
yuda reduci e riesgonan cu e virus por sigui plama. 


Ta urgi tur hende pa sigui aplica cu disciplina e reglanan di 
higiena y distanciamento pa prevencion. No tin otro manera 
di combati e virus te ora cu vacuna bira disponibel. Tambe ta 
importante pa asina cu un persona sinti sintoma pa e isola su 
mes y yama su docter di cas pa por haci un test, esey ta un di 
otro manera cu ta evita cu e virus ta sigui plama. 


ATENCION! 


Si casonan 


positivo di 


Covid-19 sigui subi 


Tin cu Reintroduci 
Medidanan. 


DVG 


Uni Nos ta Vence! 

Departamento di Salud Publico: 


UPDATE 2 DI DECEMBER 2020 


Segun resumen di awe 13 persona a recupera, a registra un total di 30 caso nobo di Covid-19, di cual 2 ta no- 
residente, cantidad di testnan ehecuta ayera ta 355 ‘positivity rate’ local riba dia di awe ta 7%). 


Activo tin awe ta 139 caso, cantidad di fayecido relaciona cu Covid-19 ta na 45. 
Hospital ta informa cu tin un total di 9 persona interna di cual 0 ta den Cuido Intensivo y 9 isola riba piso general. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 





Aruba ta conta cu bo! 


2/12/2020 NO-RESIDENTE 





Activo 139 125 14 


Positivo 4902 47 86 1 1 6 








1.5 m 
‘rm | (| 
Il 
Mantene Beach cera Max 4 persona 
distancia 12'or AM - 5'or AM na mesa 

